Vaatlustornid looduskaitsealadel:  Matsalu Rahvuspargis on 6 linnutorni (Keemu, Haeska , Suitsu, Penijõe, Kloostri ja Jugassaare) ja kaks vaateplatvormi (Kiideva platvorm e Priskuse tornike ja Rannajõe platvorm, mis on kaldteega - sinna saab minna ka ratastooliga).  Lisaks on  olemas vaatlustornid Lihula ja Tuhu raba ääres (renoveerimisel) ning Puhtu poolsaarel. Kloostri, Keemu, Tuhu ja Jugassaare tornini saab sõita auto või bussiga, teisteni jõudmiseks tuleb teha jalgsimatk. Haeska, Penijõe, Keemu ja Suitsu torni juures on ka piknikulauad, kus võite kaasavõetud toiduga keha kinnitada.